Traian Băsescu: "Orban! Dacă îl plimbi pe medicul-erou de la Piatra Neamţ pe la spitalele din Iaşi şi Bucureşti, practic nu-i dai nicio şansă".
Un incendiu a izbucnit, sâmbătă, la Secție ATI din incinta spitalului județean din Piatra Neamț. 10 persoane au decedat, iar alte 7 au fost salvate și trasnportate la Spitalul Județean Iași. Traian Băsescu a reacționat cu privire la medicul-erou de la Spitalul Județean Neamț.
Fostul președinte Traian Băsescu îi solicită premierului Ludovic Orban să îl transporte la un spital din străinătate pe medicul care era de gardă în momentul izbucnirii incendiului și care a suferit arsuri pe aproape tot corpul. "Orban!Acum!Dacă îl plimbi pe medicul-erou de la Piatra Neamţ pe la spitalele din Iaşi şi Bucureşti, practic nu-i dai nicio şansă.Singura soluţie este să-l trimiţi pe acest medic ce are arsuri grave pe 80 la sută din corp, cu un avion, direct în străinătate, în această noapte.Orban, nu uita şi asistenta medicală care are picioarele arse", a fost mesajul pe care Traian Băsescu l-a postat pe Facebook.